Passakalja
Passakalja ehk passacaglia ([pasːaˈkaʎːa], itaaliakeelne vorm hispaania sõnast passacalle või pasacalle 'tänaval kõndima', mitmuses passacagli; prantsuse keeles passacaille [pasaˈkɑːj] või passecaille) on muusikažanr, milles luuakse variatsioone 3/4 taktimõõdus nelja- või kaheksataktilisele pidevalt korratavale bassimeloodiale (ostinato). Enamasti on passakalja minoorne ning pehme ja melanhoolse karakteriga. Sarnaneb chaconne'iga ja nende kahe piiride üle veel vaieldakse.